als_Latn dik_Latn sag_Latn
Kompania HTC këto kohët e fundit nuk ka krijuar një telefon inteligjent me platformën Windows Phone. Në fakt ajo nuk ka përdorur një platformë OS të Microsoft-it që me prezantimin e telefonin WP8 në vitin 2012.
Në mars të këtij viti u fol se HTC po planifikon të krijojë një version me platformën Windows Phone të pajisjes së saj të re Android, HTC One M8. Pastaj muajin e kaluar, faqja e famshme në Twitter, @evleaks, zbuloi emrin e pajisjes së ardhshme të kompanisë HTC, telefoni W8, së bashku me lajmin se ky telefon është destinuar për Verizon në Amerikë.
Dje, @evleaks ka nxjerrë detaje të reja për këtë telefon. Së pari, @evleaks zbuloi se pajisja do të prezantohet në tremujorin e tretë të këtij viti, që do të thotë se mund të vijë edhe muajin tjetër (ose ndoshta nga fillimi i muajit shtator). Nuk është e qartë akoma, nëse ky telefon do të dalë në shitje vetëm në dyqanin Verizon apo në të gjitha dyqanet amerikane.
@evleaks gjithashtu zbuloi se telefoni W8 do të bazohet në një pajisje të re të Android, e njohur me emrin A9. Thuhet se kjo pajisje ka parametra të cilësisë së lartë dhe do të ketë një çmim mesatar, në krahasim me pajisjet e tjera. Nuk dihen shumë detaje mbi këtë pajisje, vetëm është thënë se mund të prezantohet pas disa javësh.
(Herë të lexuara: 195)
als_Latn als_Latn als_Latn als_Latn als_Latn